open-index/open-wikipedia-markdown huggingface dataset:
Erillinen pataljoona 17 (talvisota)

**Erillinen pataljoona 17**, myös nimellä **Sallan pataljoona**, oli talvisodan aikainen Suomen puolustusvoimien joukko-osasto, joka perustettiin ylimääräisten harjoitusten (YH) aikana Sallan rajakomppaniassa, jonka henkilöstö muodosti pataljoonan rungon. 1. komppania muodostettiin Sallan, 2. komppania Pelkosenniemen ja Savukosken sekä 3. komppania ja konekiväärikomppania Kemijärven reserviläisistä. 

## Yksiköt sekä niiden päälliköt ja vahvuudet perustettaessa

*Esikuntakomppania 
*1. komppania (1./ErP 10) päällikkö kapteeni A. O. Väänänen
*2. komppania (2./ErP 10) päällikkö luutnantti A. O. Nyyssölä
*3. komppania (3./ErP 10) päällikkö luutnantti V. H. Kiiveri
*Konekiväärikomppania (KKK/ErP 10) luutnantti K. E. Reini

## Komentajat

* jääkärimajuri Vilho Roininen 8.10. - 6.12.1939
* kapteeni A. O. Väänänen 6.12.1939 - 28.2.1940
* luutnantti V. H. Kiiveri 28.2.1940 -

Ennen talvisodan syttymistä pataljoona oli mukana luomassa edellytyksiä sissitoiminnalle Sallan suunnalla: se perusti maastoon
muona- ja ampumatarvikekätköjä.

Talvisodan alkaessa ErP 17 oli ryhmittynyt puolustukseen Kelsinkäisessä, jossa taistelut alkoivat 2.12., mutta pataljoona joutui perääntymään seuraavana Kuolajärven vesistölinjalle. Taistelut alkoivat siellä 5.12. Seuraavana päivänä paikalle saapui ErP 25. Peräntyvät suomalaisjoukot taistelivat Sallan kirkonkylässä 8.-9.12. Siihen asti ErP 17 oli ollut ainoa Sallan suunnalla toimiva joukko-osasto, ja sen vahvuus oli noin tuhat miestä. 

ErP 17 taisteli yksinään venäläistä 122. divisioonaa vastaan, kunnes siitä ja avuksi tulleesta ErP 25:stä muodostettiin Osasto Roininen, joka jatkoi taistelua Sallan suunnalla. ErP 17:ää komensi Roinisen jälkeen kapteeni A. O. Väänänen sen ollessa osa osasto Roinista.

Perääntyminen jatkui Kemijärven suuntaan aina Joutsijärven kylän tasolle, jolloin rajalta oli peräännytty 161 km. Täällä venäläisten eteneminen pysäytettiin 20.12. eli lähes kolmen viikon perääntymisen jälkeen. Tämän jälkeen EP 17 pääsi kolme päivän lepoon ErP 26:n ottaessa rintamavastuun.

ErP 17 majoittui Joutsijärven länsipuolelle Mäntyvaaran maastoon. Tällöin selvisi, että Mäntyvaaran laelle oli edennyt venäläisjoukkoja, jotka ErP 17 joutui tuhoamaan. Taistelussa kaatui kaikkiaan noin 600 venäläissotilasta.

 

Venäläisjoukot perääntyivät tammikuussa Joutsijärveltä Märkäjärven maastoon. Rintama vakiintui tälle tasolle, jossa osasto Roinisen joukkojen lisäksi toimi JR 40 ja helmikuun lopulla 1940 ruotsalais-norjalainen vapaaehtoisyksikkö Svenska frivilligkåren. ErP 17 jatkoi talvisodan loppuvaiheessa sissitoimintaa Märkävaaran–Sallan tieosuudella ruotsalaisyksikölle alistettuna. Tunnetuimpana partiojohtajana toimi ylikersantti Olli Remes.

## Lähteet
*
*

### Viitteet
Manuel Andrada

**Manuel Andrada** (9. tammikuuta 1890 Coronel Suárez, Argentiina – 21. syyskuuta 1962 Argentiina) oli argentiinalainen poolonpelaaja ja olympiavoittaja.

Andrada oli mukana Argentiinan kultaa voittaneessa joukkueessa Berliinin olympialaisissa 1936. Hän pelasi molemmissa Argentiinan otteluissa Meksikoa ja Isoa-Britanniaa vastaan.

## Lähteet

## Aiheesta muualla
*
Abaris Hyperborealainen

**Abaris Hyperborealainen** () oli antiikin kreikkalaisten tuntema legendaarinen tietäjä, parantaja ja Apollonin pappi. Hänen oletettiin oppineen taitonsa kotimaassaan Hyperboreassa, Kaukasuksen lähellä, josta hän pakeni ruttoa. Hänellä sanottiin olevan profetoinnin kyky, ja tästä syystä sekä skyyttalaisen asunsa, yksinkertaisuutensa ja rehellisyytensä vuoksi hän teki suuren vaikutuksen kreikkalaisiin, ja häntä arvostettiin suuresti.

Herodotoksen mukaan hänen sanottiin matkustaneen maailman ympäri syömättä, mukanaan nuoli joka symboloi Apollonia. Herakleides Pontoslaisen mukaan Abaris lensi sillä kuin noidat luudalla. Platon luki hänet kuuluvaksi ”traakialaisiin lääkäreihin”, jotka harjoittivat sielun ja ruumiin lääkintää inkantaation (epodai) avulla. Pausaniaan mukaan Persefonen temppeli Spartassa oli omistettu Abarikselle.

Anekdootteja löytyy erityisesti Iamblikhoksen *Vita Pythagoricasta*. Siinä Abariksen sanotaan puhdistaneen Spartan ja Knossoksen sekä muita kaupunkeja rutosta. Abaris esiintyy myös Pythagoraan kanssa sisilialaisen tyranni Falariksen oikeudenkäynnissä. Kaksi viisasta keskustelevat taivaallisista asioista, ja ajavat uppiniskaista tyrannia kohti hyveitä. Iamblikhoksen mukaan Abariksen taitoihin kuului ekstispisia eli eläinten sisälmyksistä ennustaminen. *[[Suda]]ssa* mainitaan useita Abariksen teoksia. 

## Lähteet
*Ancient Library 
*
*
*
*Platon: *[[Kharmides (dialogi)|Kharmides]]*, tunnetuin teksti, jossa esiintyy Αβάρις Υπερβορέος.

### Viitteet
Víctor Avendaño

**Ángel Pedro Victorio "Víctor" Avendaño** (5. kesäkuuta 1907 Buenos Aires, Argentiina – 1. heinäkuuta 1984 Buenos Aires, Argentiina) oli argentiinalainen nyrkkeilijä ja olympiavoittaja. Hän voitti kultaa Amsterdamin olympialaisissa 1928 alle 79,4-kiloisten sarjassa. 

## Lähteet

## Aiheesta muualla
*
Philip Carmichael

**Philip Patrick Carmichael** (25. tammikuuta 1884 Brisbane, Queenland – 10. syyskuuta 1973) oli australialainen rugby union -pelaaja ja olympiavoittaja. Hän oli mukana kultaa voittaneessa Australaasian joukkueessa Lontoon olympialaisissa 1908.

## Lähteet
Cecilia Rognoni

**Cecilia Rognoni** (s. 1. joulukuuta 1976 Buenos Aires, Argentiina) on argentiinalainen maahockeypelaaja ja olympiamitalisti. Hän on voittanut urallaan kaksi olympiamitalia, hopeaa Sydneystä 2000 ja pronssia Ateenasta 2004. Lisäksi hän on ollut voittamassa pronssia Champions Trophy -kilpailusta vuonna 2004 ja kultaa Pan Amerikan kisoista 1999 ja 2003. Rognoni kuului myös Atlantan olympialaisissa 1996 Argentiinan joukkueeseen, joka sijoittui seitsemänneksi. Vuonna 2002 Rognoni valittiin WorldHockeyn vuoden pelaajaksi sekä Argentiinan vuoden urheilijaksi.

## Lähteet

## Aiheesta muualla
*Kotisivu 
*
Valkokaulushaukka

**Valkokaulushaukka** (*Leptodon forbesi*) on erittäin uhanalainen Brasiliassa elävä haukkalaji. Sitä elää ainakin Pernambucon, Alagoasin ja Sergipe osavaltioissa.

Kooltaan valkokaulushaukka on noin 50&nbsp;cm. Lajin pää ja vatsa ovat valkoiset. Selkä on linnulla musta. Valkokaulushaukan mustissa siivissä on kapeita valkoisia poikittaisjuovia ja mustassa pyrstössä on leveä valkoinen juova. Lajin voi sekoittaa jokihaukkaan (*Leptodon cayanensis*), argentiinanviidakkohaukkaan (*Leucopternis polionotus*) tai luhtahiirihaukkaan, mutta se eroaa näistä pään tai siipien värityksen perusteella.

Valkokaulushaukan elinympäristöä ovat metsät aina 600 metrin korkeuteen. Valkokaulushaukkakannan kooksi arvioidaan 250&ndash;999 yksilöä. Suurin uhka lajille on Alagoasin ja Pernambucon alueilla jatkuvat laajamittaiset metsien hakkuut.

## Lähteet
AZS Częstochowa

**KS AZS Częstochowa SSA** on Częstochowan kaupungissa toimiva puolalainen lentopallon huippujoukkue. Seura perustettiin vuonna 1945 ja se onkin yksi maan vanhimmista lentopalloseuroista. Menestystä joukkue on saavuttanut muun muassa voittamalla kuusi kertaa Puolan lentopalloliigan mestaruuden ja sijoittumalla kaksikymmentä kertaa mitaleilla Puolan pääsarjassa.

## Saavutukset
### Puolan pääsarja
* 6 kertaa kultaa: 1989/1990, 1992/1993, 1993/1994, 1994/1995, 1996/1997, 1998/1999. 
* 6 kertaa hopeaa: 1990/1991, 1991/1992, 2000/2001, 2001/2002, 2002/2003, 2007/2008. 
* 4 kertaa pronssia: 1995/1996, 1999/2000, 2003/2004, 2004/2005. 

### Puolan Cup
* 2 kertaa kultaa: 1997/1998, 2007/2008 

### Puolan Supercup
* Kerran kultaa: 1994/1995

### Top Teams Cup
* Kerran pronssia: 2001/2002
Jastrzębski Węgiel

**Jastrzębski Węgiel** on puolalainen lentopalloon keskittyvä huippujoukkue. Seura perustettiin vuonna 1949, jonka jälkeen se on noussut yhdeksi puolalaisen lentopallon merkittävimmistä joukkueista kautta aikojen. Joukkueen kotikaupunkina toimii Etelä-Puolassa sijaitseva Jastrzębie Zdrójin kaupunki. Puolan mestaruuden joukkue on voittanut Puolan lentopalloliigan kausilla 2003–2004 ja 2020–2021. Kahden voiton lisäksi joukkue on saanut Puolan lentopalloliigasta kolme hopeaa ja kuusi pronssia.

## Saavutukset

### Puolan lentopalloliiga
* Kaksi kertaa kultaa 2003–2004, 2020–2021
* Kolme kertaa hopeaa 2005–2006, 2006–2007, 2009–2010
* Kuusi kertaa pronssia 1990–1991, 2000–2001, 2002–2003, 2008–2009, 2012–2013, 2013–2014, 2016–2017, 2018–2019

## Muuta
Suomalainen lentopalloilija Petteri Laurila esiintyi Jastrzębski Węgielin riveissä kaudella 2005-2006 ykköspassarina jolloin joukkue otti hopeaa Puolan lentopalloliigassa.
Edam

**Edam** on kaupunki Alankomaiden Pohjois-Hollannin maakunnassa. Yhdessä Volendamin kanssa Edam muodostaa Edam-Volendamin kunnan. Edamissa on noin 7&nbsp;380 asukasta, koko Edam-Volendamin kunnassa on 28&nbsp;492 asukasta. Nimi Edam juontuu pienessä E- eli IJe -joessa olevasta padosta (dam). Padon yhteyteen muodostui keskiajalla kauppapaikka ja seudun ensimmäinen asutus, joka sai sijaintinsa mukaan nimen IJedam.

Edamjuusto on kotoisin Edamista.

## Katso myös
*Gouda

## Aiheesta muualla

* Seudun vanha kartta 1868

## Lähteet
ZAKSA Kędzierzyn-Koźle

**ZAKSA Kędzierzyn-Koźle** on puolalainen lentopalloseura. Sen kotipaikkana toimii Kędzierzyn-Koźlen kaupunki Etelä-Puolassa. Joukkue pelaa maan korkeimmalla sarjatasolla eli Puolan lentopalloliigassa.

## Historia

Seura perustettiin vuonna 1947. Ennen vuotta 2009 se pelasi nimellä Mostostal-Azoty Kędzierzyn-Koźlen. Vuonna 1955 se nousi Puolan korkeimmalle sarjatasolle. Ensimmäisen Puolan lentopalloliigan mestaruuden joukkue voitti kaudella 1998, toisen kaksi kautta myöhemmin vuonna 2000. Puolan lentopalloliigaan muututtua ammattilaissarjaksi joukkue otti kolme mestaruutta peräkkäin kausina 2001, 2002 ja 2003.

## Saavutukset
* 8 Puolan liigan mestaruutta
* 6 Puolan liigan hopeaa
* 8 kultaa Puolan Cupissa
* Mestarien liigan 1. sija 2021, 2022, 2023
* Mestarien liigan 3. sija 2003
* Mestarien liigan 4. sija 2002
* CEV-cupin 3. sija 2000

## Aiheesta muualla
* Virallinen sivu
Antonio Vivarini

**Antonio Vivarini** oli Venetsiassa renessanssiajalla työskennellyt taidemaalari. Hän eli 1400-luvulla, mutta tarkkoja vuosilukuja ei ole tiedossa. Hän teki yhteistyötä velipuolensa Giovanni d'Alemagnan kanssa.

Vivarini kuului taiteilijasukuun. Hänen veljensä oli Bartolomeo Vivarini ja poikansa Alvise Vivarini.

## Lähteet

## Aiheesta muualla

*
Gerhard Haidacher

**Gerhard Haidacher** (s. 29. huhtikuuta 1963) on itävaltalainen entinen rattikelkkailija ja olympiavoittaja. Hän voitti kultaa Albertvillen olympialaisissa 1992 nelikkokilpailussa. Lisäksi hän on voittanut hopeaa MM-kilpailuissa vuonna 1993. Myös tuolloin lajina oli nelikkokilpailu.

## Lähteet
Marshallin gambiitti

**Marshallin gambiitti** on espanjalaisen pelin eräs muunnelma. Siinä musta uhraa siirtojen 3...a6 4.La4 Rf6 5.0-0 Le7 6.Te1 b5 7.Lb3 0-0 8.c3 jälkeen sotilaan pelaamalla siirron 8...d5. Gambiitti esiintyi ensimmäistä kertaa turnauspelissä vuonna 1918, kun yhdysvaltalainen Frank James Marshall oli valmistellut avausmuunnelman peliinsä Capablancaa vastaan. Capablanca otti gambiitin vastaan tajutessaan kyseessä olevan valmistellun avausmuunnelman. Hän onnistui torjumaan Marshallin hyökkäyksen ja voitti pelin. Marshall kommentoi muunnelmaansa myöhemmin seuraavasti: ”*Olin analysoinut muunnelmaa useita vuosia ja tulin siihen lopputulokseen, että hyökkäyksen täytyy olla riittävä. Tällä en tarkoita, että musta välttämättä voittaisi; väitän vain, että hyökkäys antaa mustalle paljon voittomahdollisuuksia ja sen pitäisi riittää vähintään tasapeliin.*”

Gambiitin pääjatko on 9.exd5 Rxd5 10.Rxe5 Rxe5 11.Txe5 c6. Muita vaihtoehtoja ovat 9...e4, 11...Rf6 ja 11...Lb7, mutta niitä pidetään heikompina kuin pääjatkoa. Peli voi jatkua vaikka seuraavasti: 12.d4 Ld6 13.Te1 Dh4 14.g3 Dh3 Jatkossa musta voi pelata sellaisia hyökkäyssiirtoja kuin ...Lg4,  ...Te8 ja ...f5, jota seuraa ...f4.

Mustan ajatuksena on hyökätä ja luoda heikkouksia valkean kuningassivustaan, jolla ei ole käytännössä yhtään puolustajaa. Monia gambiitin jatkoja on tutkittu hyvinkin pitkälle, jopa yli 30. siirtoon, mutta ratkaisevaa etua kummallekaan pelaajalle ei ole löydetty. Gambiittia vastaan pelattaessa vaaditaan tarkkoja puolustussiirtoja valkealta, ja siksi huonosti teoriaa tunteva ajautuu helposti aikapulaan valkeilla. Näistä syistä Marshallin gambiittia näkee usein aivan suurmestaritasollakin. Sen nykyisiin käyttäjiin kuuluvat muun muassa Levon Aronian, Péter Lékó, Michael Adams, John Nunn sekä Mark Hebden.

Marshallin gambiittia pidetään vaikeana pelattavana valkealle, ja siksi suuri osa maailman huipuistakin välttää sitä erityisillä anti-Marshall-linjoilla. Muun muassa entisen maailman ykköspelaajan ja maailmanmestarin Garri Kasparovin tiedetään välttäneen Marshallin gambiittia. Ensimmäinen vaihtoehto on pelata 8.h3 siirron 8.c3 sijasta. Tämän jälkeen musta ei voi enää pelata siirtoa ...Dh3, joten hänen kannattaa välttää gambiitti. Toinen vaihtoehto on pelata 8.a4. Se uhkaa lyöntiä axb5, joten mustan pitää vastata 8...Lb7. Nyt musta ei voi enää siirtää lähettiään kuningassivustalle, joten valkean kuningasaseman kimppuun hyökkääminen Marshallin gambiitilla ei ole tässä jatkossa kannattavaa.

## Katso myös
*Luettelo gambiiteista
*Luettelo shakkiavauksista

## Lähteet

## Aiheesta muualla
*Jim West on Chess: Ruy Lopez, Marshall Attack 
*Opening: Ruy Lopez, Marshall (C89) Marshallin gambiitin pelejä
James Davey

**James "Maffer" Davey** (25. joulukuuta 1880 Redruth, Cornwall – 18. lokakuuta 1951 Redruth, Cornwall) oli brittiläinen rugby union -pelaaja, ja olympiamitalisti. Mitalinsa hän voitti Lontoon olympialaisista 1908 brittien voitettua Australaasian jälkeen hopeaa.

## Lähteet

## Aiheesta muualla
*Databaseolympics.com
Anna Eshoo

**Anna Georges Eshoo** (s. 13. joulukuuta 1942 New Britain, Connecticut) on yhdysvaltalainen demokraattisen puolueen poliitikko. Hän on istunut Yhdysvaltain edustajainhuoneen jäsenenä Kalifornian 14. vaalipiiristä vuosina 1993–2013 ja sen jälkeen 18. vaalipiiristä, joka on Yhdysvaltain vaurain vaalipiiri asukkaiden tulotason mukaan määriteltynä. Siellä sijaitsee Piilaakso.

Eshoo sai vuoden 2018 edustajainhuoneen vaaleissa 74,5 prosenttia äänistä vaalipiirissään.

Connecticutissa syntynyt Eshoo on etniseltä taustaltaan armenialais-assyrialainen.

## Lähteet

## Aiheesta muualla
* eshoo.house.gov
AZS Politechnika Warszawa

**AZS Politechnika Warszawa** on puolalalainen huippulentopalloon keskittyvä lentopalloseura. Seuran lentopalloylpeys miesten edustusjoukkue AZS Politechnika Warszawa pelaa tällä hetkellä maan korkeimmalla sarjatasolla Puolan lentopalloliigassa. Joukkueen kotipaikkana toimii Puolan pääkaupunki Varsova.

## Historia

AZS Politechnika Warszawa oli yksi ensimmäisiä joukkueita, jotka osallistuivat Puolan lentopalloliigaan vuonna 1929, jolloin pelattiin sarjan historian ensimmäinen kausi. Heti toisella sarjakaudellaan pääsarjassa joukkue otti maan mestaruuden. Vuosi oli tuolloin 1930. Seura jatkoi hyvää menestystä pääsarjassa ja otti mestaruudet kolme kertaa peräkkäin vuosien 1935-1937 välillä. Toinen maailmansota keskeytti kuitenkin pääsarjan hetkeksi aikaa vuosien 1939-1946 ajaksi. Pääsarjan alettua uudestaan otti Varsova heti neljä mestaruutta peräkkäin kausilla 1946-1949. Mestaruudet se otti lisäksi kausilla 1952 sekä 1953.

Puolan lentopalloliigan muututtua puoliammattilaisliigaksi otti Varsovan lentopalloylpeys peräti kahdeksan Puolan mestaruutta peräkkäin 1954-1961 välillä. Mestaruudet joukkue voitti myös kausilla 1963, 1965, 1966, 1968.

Varsovan joukkue on edelleen eniten mestaruuksia voittanut seura, nykyisin kaksikymmentä liigavoittoa. Joukkue johtaa ylivoimaisesti mestaruustilastoa, sillä toisena olevalla Legia Varsovalla on vain kahdeksan mestaruutta.

## Saavutukset

### Puolan lentopalloliiga

* 20 kertaa Puolan mestari
* Eniten mestaruuksia pääsarjassa kautta aikojen 

## Joukkue
### Kaudella 2010/2011

1.Janusz Gałązka
4.Wojciech Żaliński
5.Marcin Nowak
7.Maikel Moreno Salas
8.Ołeksandr Stacenko
9.Zbigniew Bartman
10.Robert Prygiel
11.Dariusz Szulik
12.Ardo Kreek
13.Michał Kubiak
15.Bartłomiej Neroj
16.Krzysztof Wierzbowski
18.Damian Wojtaszek
Volley Tonno Callipo

**Volley Tonno Callipo** on italialainen miesten lentopalloseura Vibo Valentiasta, Calabriasta. Valentianan edustusjoukkue pelaa tällä hetkellä Italian pääsarjassa A1-liigassa.

## Saavutukset

* Italian mestaruus A2-liiga 2008
* Italian Cup A2-liiga

## Historia

Vibo Valentiana pelasi ensimmäisen kautensa Italian A2-liigassa kaudella 2000-2001. Seuraavat kaudet joukkue pelasi A2-liigaa ja voitti kaudella 2003 Italian Cupin. Kauden 2003 päätteeksi joukkue nousi Italian A1-liigaan. Ensimmäisenä kautena A1-liigassa joukkue sijoittui runkosarjassa seitsemänneksi ja säilytti sarjapaikkansa suoraan ilman karsintoja. Toisella kaudellaan A1-liigassa joukkue säilytti jälleen sarjapaikkansa ilman karsintoja sijoittuen kymmenenneksi. Kauden jälkeen joukkue luopui sarjapaikastaan ja jatkoi pelaamalla A2-liigassa. 

Kaudella 2008 joukkue otti ylivoimaisen voiton A2-liigassa ja nousi takaisin A1-liigaan. Joukkue hankki riveihinsä muun muassa suomalaiset Tuomas Sammelvuon sekä Konstantin Shumovin kaudeksi 2008-2009.

## Katso myös

* Italian A1-liiga

## Aiheesta muualla

* Viralliset kotisivut
Poikajoki (Piehinkijoki)

**Poikajoki** on entisen Saloisten kunnan alueella Raahessa sijaitseva Piehinkijoen sivuhaara. Poikajoki haarautuu Piehinkijoesta yläjuoksulla Haarainlammella ja yhtyy uudelleen Piehinkijokeen Ylipään kylällä. Poikajoen pituus on hieman yli 10 kilometriä. Jokivarsi on asumatonta erämaata, lukuun ottamatta Koskelan taloa. Saloisissa on myös toinen Poikajoki, joka on Haapajoen sivuhaara.
Pauli Poranen

**Pauli Poranen** (s. 24. huhtikuuta 1958 Rautio) on suomalainen näyttelijä, joka on esiintynyt ja työskennellyt useissa suomalaisissa elokuvissa. Poranen on näytellyt KOM-teatterissa 1984–1989, Helsingin kaupunginteatterissa 1990–1996 ja 2000-vuosikymmenen puolivälissä Rovaniemen Teatterissa. Teatterikiinnitysten jälkeen hän on toiminut freelancerina ja yrittäjänä paitsi teattereissa ja elokuvissa myös televisiosarjoissa ja radiokuunnelmissa.  

Poranen on näytellyt yli 30 elokuvassa, tunnetuimpana roolina alikersantti Lehto Rauni Mollbergin *[[Tuntematon sotilas (vuoden 1985 elokuva)|Tuntemattomassa sotilaassa]]* (1985).  

Myöhemmällä urallaan Poranen on toiminut Voionmaan koulutuskeskuksen elokuvanäyttelijälinjan vastaavana opettajana. 

Poranen opiskeli Teatterikorkeakoulussa 1980-luvun alussa ja valmistui teatteritaiteen maisteriksi. Hän on asunut lapsuutensa ja käynyt kansakoulun Kokkolan Ykspihlajassa.

## Lähteet

## Aiheesta muualla
*
*
Haapajärven tekoallas

**Haapajärven tekoallas** on Raahessa entisen Saloisten kunnan alueella sijaitseva järvi. Tekoallas on rakennettu vuonna 1966 turvaamaan Rautaruukin terästehtaan makean veden saantia patoamalla Haapajärvi ja kohottamalla sen pintaa. Vesi tekojärveen saadaan Pattijoesta kevättulvien ja sateiden aikana ja vesi johdetaan Haapajokea pitkin Kuljunlahteen. Haapajärven rannat ovat muutamia kesämökkejä lukuun ottamatta asumattomat. Järven rannalla on myös lintutorni ja kota sekä Saloisten jahtimiesten jahtimaja. Saloisten kirkonkylälle järveltä on matkaa noin neljä kilometriä.

## Lähteet
Kuljunlahti

**Kuljunlahti** on Saloisissa nykyisen Raahen kaupungin alueella sijaitseva entinen merenlahti, joka padottiin 1960-luvun alkupuolella Rautaruukin (nyk. SSAB) terästehtaan makeavesialtaaksi. Saloisten joet Haapajoki ja Piehinkijoki laskevat vetensä kanavan kautta Kuljunlahteen. Aikoinaan Kuljunlahti on jatkunut pitkälle sisämaahan Salonlahtena, joka on maankohoamisen johdosta kuivunut viimeistään 1700-luvulla kokonaan. Kuljunlahdessa elää rapuja, lahden rannalle on rakennettu tuulivoimaloita.
Płomień Sosnowiec

**Płomień Sosnowiec** on puolalainen huippulentopalloon keskittyvä lentopalloseura. Seura perustettiin vuonna 1992 Etelä-Puolassa sijaitsevaan Sosnowiecin kaupunkiin. Miesten edustusjoukkue pelaa Puolan korkeimmalla sarjatasolla, Puolan lentopalloliigassa, jossa se on voittanut vuonna 1996 liiganmestaruuden. Muita saavutuksia joukkueella on Puolan Cupissa kaksi mestaruutta kausilla 2002–2003 sekä 2003–2004. Lisäksi joukkue on esiintynyt Cupin finaalissa kausilla 1992–1993, 1995–1996 sekä 2004–2005 häviten finaalit.
Zemfira Meftəhəddinova

**Zemfira Meftəhəddinova** (s. 28. toukokuuta 1963) on azerbaidžanilainen ampuja ja olympiavoittaja. Hän on voittanut skeetin olympiakultaa vuonna 2000 ja pronssia vuonna 2004. Hän jää myös historiaan naisten skeetin ensimmäisenä olympiavoittajana, koska se oli ensimmäisen kerran ohjelmassa Sydneyn kisoissa. MM-kisoissa Meftəhəddinova on voittanut kultaa Kairossa 2001.

## Lähteet
ENF

**ENF** tarkoittaa seuraavia asioita:

* Kansakuntien ja vapauden Eurooppa, europarlamenttiryhmä Euroopan parlamentissa
* Enontekiön lentoasema, lentokenttä Pohjois-Suomessa
Helsingin lentoasema

**Helsingin lentoasema** voi tarkoittaa seuraavia lentoasemia:
* Helsinki-Malmin lentoasema
* Helsinki-Vantaan lentoasema.
Palmas (kaupunki)

**Palmas** on kaupunki Brasilian pohjoisella alueella, Tocantinsin osavaltiossa. Kaupungin asukasluku oli 302&nbsp;692 vuonna 2022.. Palmas on Tocantinsin pääkaupunki ja asukasluvultaan sen suurin kaupunki.

Kun Tocantinsin osavaltio perustettiin vuonna 1989, sen väliaikainen pääkaupunki oli Miracema do Tocantins, joka sijaitsee Palmasin pohjoispuolella Tocantins-joen varrella. Palmas julistettiin myöhemmin viralliseksi pääkaupungiksi, ja merkittäviä kehityshankkeita käynnistettiin välittömästi. Kaupungin keskustan suunnittelivat arkkitehdit Luís Fernando Cruvinel Teixeira ja Walfredo Antunes de Oliveira Filho, ja suunnitelmien mukaan jokaisen asuinkorttelin suunnitteli eri arkkitehti. Rakennustyöt olivat vielä käynnissä, kun pääkaupunkiasema siirrettiin Palmasille vuonna 1990.

Ennen osavaltion perustamista nykyisellä Palmasin alueella oli maatiloja. Tasaisen alueen luontainen kasvillisuustyyppi on savanninkaltainen cerrado.  

## Lähteet

## Aiheesta muualla
Jadar Radom

**Jadar Radom** on puolalainen huippulentopalloon keskittyvä lentopalloseura. Sen lentopalloylpeys on Puolan korkeimmalla sarjatasolla pelaava Jadar Radomin miesten edustusjoukkue. Seura on perustettu vuonna 2003. Sen kotikaupunkina toimii Radomin kaupunki.
Chemik Bydgoszcz

**Chemik Bydgoszcz** on puolalainen huippulentopalloon keskittyvä lentopalloseura. Sen edustusjoukkue *Łuczniczka Bydgoszcz* pelaa maan korkeimmalla sarjatasolla Puolan lentopalloliigassa. Chemik Bydgoszczin seura perustettiin vuonna 1949 ja se onkin yksi Puolan vanhimmista lentopalloseuroista.
Nikkor

**Nikkor** on Nikonin valmistamien valokuvausobjektiivien tuotemerkki. Erityisesti Nikkorin nimellä on Nikonin F-tyypin objektiivejä. Nippon Kogaku K.K. (nyk. Nikon) esitteli Nikkor-tuotemerkin vuonna 1932.

Valtaosa Nikkorin objektiiveistä on julkistettu Nikon F-tyyppisinä. Näitä on olemassa yli 400 erilaista.

## Aiheesta muualla

* List of Nikon compatible lenses with integrated autofocus-motor
Speedlight

**Speedlight** on Nikonin käyttämä tuotemerkki valokuvaukseen tarkoitetuille salamalaitteille. Kilpaileva valmistaja Canon käyttää salamatuoteperheestään samankaltaista nimeä Speedlite.

Speedlight-salamat ovat osa Nikonin CLS:ää (), joka mahdollistaa useiden salamalaitteiden käytön kamerassa langattomasti orjasalamasignaaleilla.
Lontoon lentoasema

**Lontoon lentoasema** voi tarkoittaa seuraavia lentoasemia:
* Gatwickin lentoasema
* Heathrow'n lentoasema
* London City Airport
* Lutonin lentoasema
* Stanstedin lentoasema
Medal of Honor: Heroes 2

**Medal of Honor: Heroes 2** on EA Canadan kehittämä ja Electronic Artsin julkaisema ensimmäisen persoonan ammuntapeli. Peli julkaistiin vuonna 2007 PlayStation Portablelle ja vuonna 2008 Wiille.

## Pelaaminen
*Medal of Honor: Heroes 2*:ssa pelaaja ohjaa luutnantti John Bergiä ja taistelee natsi-Saksaa vastaan Länsi-Euroopassa. Pelissä on seitsemän tasoa kenttää ja kolme vaikeusastetta: green (helppo), veteran (normaali) ja hero (vaikea). Pelissä ei näy pelihahmon kuntopalkkia, jonka sijaan pelaaja joutuu suojautumaan vihollistulelta.

## Vastaanotto
Peli on saanut IGN:n arvostelussa arvosanaksi 8.4/10.

## Lähteet

## Aiheesta muualla
*
Rannan hallintopitäjä

**Rannan hallintopitäjä** () on keskiaikaisissa asiakirjoissa esiintyvä nimitys, jolla tarkoitetaan myöhempää Salon hallintopitäjää. Rannan perusti ilmeisesti kuningas Eerik Pommerilainen vuonna 1407 Suomeen tekemänsä matkan yhteydessä, jolloin hän teki maan asukkaiden kanssa verosopimuksen. Verosopimuksen ohella hän järjesti maan hallintoa myös muilta osin. Vuodelta 1413 on säilynyt verokirjaote, jossa Pohjanmaa on jaettu neljään suureen hallintopitäjään: Kyrössä on 160 taloa, Pietarsaaressa ja Mustasaaressa molemmissa 120 taloa sekä yhdeksi pitäjäksi merkityssä Kemissä ja Rannassa 20 ja 40 taloa. Kemin ja Rannan mainitseminen erikseen ennakoi ilmeisesti niiden tulevaa hallinnollista eroa. Myöhemmissä 1500-luvun alun asiakirjoissa Pohjanrannassa mainitaan kaksi hallintopitäjää Kemi ja Salo.
Tuolloin Salon hallintopitäjään kuuluivat laajat neljänneskunnat Ii, Liminka ja kaksi itse Salossa.

## Lähteet

* Raahen tienoon historia I, Pekka Toivanen, Aulis Forss 1990.
* Pohjois-Pohjanmaan ja Lapin historia II, Armas Luukko 1954.
Xaver Scharwenka

**Franz Xaver Scharwenka** (6. tammikuuta 1850 Samter, Preussi [nyk. Szamotuły, Puola] – 8. joulukuuta 1924 Berliini, Saksa) oli saksalainen säveltäjä ja pianisti. Hän syntyi nykyisessä Szamotułyssa ja muutti vuonna 1865 Berliiniin, jossa hän opiskeli Theodor Kullakin johdolla. Myös hänen vanhempi veljensä Philipp Scharwenka ansioitui musiikin parissa.

Scharwenka tuli tunnetuksi konserttipianistina ja toimi pedagogina niin Saksassa kuin New Yorkissakin. Hän levytti mm. Frédéric Chopinin musiikkia.

Scharwenkan omaan sävellystuotantoon kuuluu lukuisten pianokappaleiden ohella suurimuotoisia teoksia, kuten ooppera *Mataswintha* (1896). Pianokonserttoja on neljä.

## Lähteet

## Kirjallisuutta
* 
*
Harri Hakkarainen

**Harri Tapio Hakkarainen** (s. 16. lokakuuta 1969 Kaavi) on suomalainen keihäänheittäjä. Häntä valmensi hänen isänsä Erkki Hakkarainen. Seuratasolla hän edusti Kaavin Kaikua sekä myöhemmin Kuopion Sisu-Veikkoja. Hakkaraisen henkilökohtainen ennätys on 87,82 metriä Kuortaneen juhannuskisoista vuodelta 1995. Tulos on edelleenkin Suomen kaikkien aikojen keihästilaston kahdeksas.

## Saavutukset
; Kalevan kisat

* Hopeaa: 1994, 1995, 1998
* Pronssia: 1996, 2000, 2001, 2002

;Arvokilpailut

* EM-kilpailut 1994: Karsiutui ensimmäisenä heittäjänä sijoittuen sijalle 13. (78,82 m)
* MM-kilpailut 1995: Selviytyi finaaliin sijalla 11. (79,66 m), Finaalissa 12. (78,16 m) 
* Kesäolympialaiset 1996: Karsiutui finaalista ollen 14. (79,34 m)
* Kesäolympialaiset 2000: Karsiutui finaalista (ei tulosta, loukkaantuminen)

## Kausien parhaat heitot
* 1986 60,38 Jämsänkoski 12.9.
* 1987 63,88 Joutsa 19.7.
* 1988 65,78 Kuopio 12.7.
* 1989 70,06 Oulu 23.7.
* 1992 83,46 Lappeenranta 16.8.
* 1993 84,36 Evry 18.9.
* 1994 85,46 Leppävirta 7.6.
***1995 87,82 Kuortane 24.6.**
* 1996 87,44 Lapua 19.5.
* 1997 86,48 Pihtipudas 29.6.
* 1998 85,34 Kiihtelysvaara 19.9.
* 1999 85,00 Jena 5.6.
* 2000 85,65 Eurajoki 1.7.
* 2001 83,67 Kuortane 17.6.
* 2002 80,56 Kuopio 12.9.
* 2003 77,52 Keitele 7.6.
* 2004 74,60 Leppävirta 19.8.
* 2005 74,11 Kuopio 14.9.
* 2006 71,34 Jyväskylä 22.7.
* 2007 72,07 Leppävirta 9.8.
* 2008 72,11 Leppävirta 27.9.
* 2009 70,55 Outokumpu 29.8.
* 2010 65,46 Kuopio 15.9.
* 2011 61,20 Leppävirta 1.10.
* 2012 61,85 Leppävirta 29.9.
* 2018 60,89 Málaga 11.9.

## Lähteet
Blastazoid

**Blastazoid** on CKY Crewn Rake Yohnin ja Brandon DiCamillon tekemä tv-sarja, jossa tehdään piloja sekä Jackass tai Viva La Bam tyylisiä stuntteja. MTV kieltäytyi jatkamasta sarjan tuotantoa kahden jakson jälkeen.

## Aiheesta muualla
* Virallinen sivu
*
Launeen keskuspuisto

**Launeen keskuspuisto** on Lahdessa Launeella sijaitseva noin 10 hehtaarin puistoalue. Puisto on perustettu 1989. Siihen kuuluu Launeen perhepuiston lisäksi muun muassa yli 400 kasvilajia käsittävä arboretum ja liikuntapaikkoja.

Launeen puisto valittiin Päijät-Hämeen kymmenenneksi parhaaksi 10 kaunista -äänestyksessä 2008. Perhepuistossa käy vuosittain noin 100&nbsp;000 kävijää.

## Palveluita keskuspuiston yhteydessä

* Arboretum 
* Leikkipuisto, jossa linna, liikennepuisto, liukumäkiä ja kiipeilytelineitä
* Minigolfkeskus, jossa kolme ratakokonaisuutta ja kahvila
* Koira-aitaus
* Rullalautailualue
* Ulkokuntosalilaitteita
* Parkour-alue
* Koripallo- ja jalkapallokenttä
* Tapahtuma-areena, jossa vierailee sirkus
* Keilahalli
* SOL-areena eli harjoitusjäähalli

## Luettelo kasveista
### Puut
#### [[Katajat]]
*kotikataja
*pilarikataja
*kääpiökataja
*laakakataja
*tarhakataja
*kynäkataja
*rohtokataja
*tarhakataja

#### [[Koivut]]
*rauduskoivu
*loimaankoivu
*taalainkoivu
*kyynelkoivu
*visakoivu
*keltakoivu
*sokerikoivu
*hieskoivu
*vaivaiskoivu

#### [[Lepät]]
*tervaleppä
*sulkatervaleppä
*pilaritervaleppä
*harmaaleppä

#### [[Kuuset]]
*metsäkuusi
*kultakuusi
*pallokuusi
*kääpiökuusi
*pesäkuusi
*surukuusi
*luutakuusi
*käärmekuusi
*koreankuusi
*qiehninkuusi
*valkokuusi
*kartiovalkokuusi
*engelmanninkuusi
*engelmanninkuusi ’Glauca’, engelmanninkuusen ja valkokuusen risteytys
*okakuusi
*hopeakuusi
*mustakuusi
*punakuusi
*serbiankuusi
*sitkankuusi
*aljaninkuusi

#### [[Lehtikuuset]]
*lännenlehtikuusi
*euroopanlehtikuusi
*siperianlehtikuusi
*prinssinlehtikuusi
*kanadanlehtikuusi
*japaninlehtikuusi

#### [[Männyt]]
*kontortamänty
*banksinmänty
*euroopanmustamänty
*metsämänty
*kääpiömänty
*sembramänty
*pensassembra
*makedonianmänty
*strobusmänty

#### [[Pähkinäpensaat]]
*euroopanpähkinäpensas
*pelkonpähkinäpensas

#### [[Sypressit]]
*nutkansypressi
*hernesypressi

#### [[Tammet]]
*metsätammi
*punatammi

#### [[Tuijat]]
*kanadantuija
*pallotuija
*jättituija
*koreantuija
*nibatuija

### Kukat
#### [[Sipulikukka|Sipulikukat]]
*kevätsahrami
*kirjopikarililja
*tummahelmililja
*narsissit: ’Minnow’, ’Actaea’
*valkonarsissi: ’Mount Hood’
*posliinihyasintti
*idänsinililja
*parvitulppaani
*syysmyrkkylilja
*kultasahrami: ’Goldilocks’
*kevätsahramit: ’Jeanne d’Arc’, ’Purpurea Grandiflora’, ’Rememberance’
*lumikello
*espanjansinililja
*kevätlumipisara
*narsissit: ’Phesant Eye’, ’Pueblo’, ’Scarlett Gem’
*posliinihyasintti
*idänsinililja
*raitatulppaani
*terttutulppaani

## Lähteet

## Aiheesta muualla
 
* Yleistä tietoa Launeen keskuspuistosta
Köngäs

**Köngäs** on jyrkkäputouksinen koski, jota pitkin ei voi laskea veneellä. Könkäiden kohdat joessa ylitettiin veneellä trallirataa pitkin joenrantoja pitkin. Suomen korkein luonnontilainen köngäs on Hepoköngäs, jonka putouskorkeus on 24 metriä.

## Katso myös
*Kolttaköngäs
Suomukääpä

**Suomukääpä** (*Polyporus squamosus*) on jopa 50–70 senttiä leveä yksivuotinen kääpä. Oljenvärisessä yläpinnassa on kynnen kokoisia, tummanruskeita suomuja, joista laji on saanut suomenkielisen nimensä. Alapuolella sijaitsee kermanvalkoinen pillistö. Pillit ovat kulmikkaita ja suuria. Suomukäävän malto on valkoista ja pehmeän juustomaista, mutta vanhetessaan se muuttuu sitkeäksi ja kuivana korkkimaiseksi. Lyhyt ja tukeva jalka on mustanruskea ja nystyinen. Kääpä viihtyy parhaiten Etelä-Suomen lehtimetsien elävissä jalopuissa kuten jalavissa, saarnissa ja vaahteroissa. Kääpä elää puussa usein vuosikymmeniä aiheuttaen puun sisäosan muuttumisen pehmeäksi valkolahoksi. Rannoilla ja puronvarsilla elää harvinaisena pienempi muoto. Tämä pajuissa kasvava suomukääpä on vain 10-15 cm leveä, mutta muuten samanlainen. Nuoret, vielä pehmeämaltoiset suomukäävät ovat hyviä ruokasieniä. Ne on syytä kerätä mahdollisimman nuorina, sillä vanhemmiten suomukäävän itiöemä on hyvin sitkeä. Yksi toimiva tapa on käyttää suomukääpää ruoaksi niin, että tekee siitä sipsien kaltaisia naposteltavia leikkaamalla viipaleita ja keittämällä ne öljyssä.

## Lähteet
* Salo, P., Niemelä, T., Salo, U., Suomen sieniopas, Kasvimuseo & WSOY 2006, 512 s. 
### Viitteet
Lincoln Diaz-Balart

**Lincoln Rafael Diaz-Balart** (13. elokuuta 1954 – 3. maaliskuuta 2025) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Floridan 21. vaalipiiristä vuodesta 1993 vuoteen 2011.

Diaz-Balart syntyi Kuubassa poliitikko Rafael Diaz-Balartin poikana. Myös hänen veljensä Mario Diaz-Balart on toiminut Yhdysvalloissa kongressiedustajana.

## Lähteet
Laivakankaan kaivos

**Laivakankaan kaivos** (ruots. **Laivagruvan**) eli Raahen kultakaivos on entisen Saloisten kunnan alueelle Raahen Mattilanperälle perustettu kultakaivos. Kaivoksen rakentaminen aloitettiin keväällä 2010. Tuotanto aloitettiin 2011 ja ensimmäinen kultaharkko valettiin 27. joulukuuta 2011. Alueen kultaesiintymä on yksi Pohjoismaiden merkittävimpiä ja kaivos on toiminnaltaan yksi Euroopan suurimmista kultakaivoksista.

Kaivoksen historia alkaa 1980-luvulta, jolloin alueelta löytyi kultamalmia. Outokumpu Oy perusti alueelle koekaivoksen. Malmi ei kuitenkaan ollut tarpeeksi rikasta ja kaivos oli toiminnassa vain lyhyen ajan. 1990-luvulla alue oli Endomines Oy:n hallussa valtauksena, mutta kaivostoimintaa ei aloitettu. 2000-luvun alussa yrittäjäksi tuli ruotsalainen Nordic Mines, joka teetti alueella ympäristövaikutusten arvioinnin. Osa alueen esihistoriallisista muinaisjäännöksistä tullee kaivoksen vuoksi tuhoutumaan.

Kaivos on suuri avolouhos, jonka ympärillä sijaitsevat muut toiminnot: rikastamo, B-malmikasa, sivukivialue, vesialtaat, rikastushiekka-allas, pintavalutuskenttä ym. Kaivoksen arvioitu toiminta-aika on yli 10 vuotta ja suora työllistävä vaikutus noin 80 henkilöä.

Loppuvuodesta 2020 Laivakankaan kaivos sai 11 miljoonan Yhdysvaltain dollarin rahoituksen.

Kaivoksella on perustamisestaan saakka ollut ympäristö-, tuotanto- ja talousvaikeuksia.

Kaivoksen toiminta käynnistyi tauon jälkeen kolmannen kerran marraskuussa 2021. Kaivoksen avanneen kanadalaisen yrityksen Otso Goldin toimitusjohtaja vangittiin joulukuussa 2021 epäiltynä törkeästä kavalluksesta ja maksuvälinepetoksesta. Kaivoksen toiminta kuitenkin jatkuu. Kaivosyritys hakeutui velkasaneeraukseen 3.joulukuuta 2021, jolloin myös toimitusjohtaja vangittiin, ja toiminnasta vastaa väliaikainen toimitusjohtaja Dan Andersson. Poliisi ei tutki enää kullan myyntierään liittyvää asiaa..

## Lähteet

* Laivakankaan kultakaivoksen ympäristövaikutustenarviointiselostus, Lapin vesitutkimus.
* Raahen Seutu 1.7.2010
* Nordic Mines: Laivagruvan - historik  

### Viitteet

## Aiheesta muualla
* GTK: Laivakangas
William H. Caldwell

**William H. Caldwell** (1859 – 28. elokuuta 1941 Morar Lodge, Inverness-shire, Skotlanti) oli skotlantilainen embryologiaan perehtynyt biologi. Hän syntyi 1859 ja opiskeli Cambridgen yliopistossa. Caldwell matkusti 1884 Australiaan tutkimaan vesinokkaeläimen lisääntymistä ja selvitti lajin lisääntyvän munimalla.

Nicholas Draysonin kirjoittaman romaanin *Love and the Platypus* päähenkilö *William Caldwell* perustuu Caldwellin tarinaan.

## Lähteet
Studio 27.11.–2.12.82

**Studio 27.11.–2.12.82** on tamperelaisen hardcore punk-yhtyeen Bastardsin studioalbumi. Albumin julkaisi Propaganda Records vuonna 2005. Bastardsin ja Costello Hautamäen tuottama albumi on nauhoitettu JJ-Studiolla Tampereella.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Lahti – laulu
* Rike – kitara
* Roitsu – basso
* Masa – rummut

## Aiheesta muualla
* ''Studio 27.11.–2.12.82'' discogs.com -sivustolla
* ''Studio 27.11.–2.12.82'' finnmusic.net -sivustolla

## Lähteet
Luettelo shakin maailmanmestaruusotteluista

Tämä on luettelo shakin maailmanmestaruusotteluista ja -turnauksista.

## Epäviralliset ottelut
* 1834 La Bourdonnais–McDonnell (+45 -27 =13)
* 1843 Saint-Amant–Staunton (3½ - 2½)
* 1843 Staunton–Saint-Amant (+11 -6 =4)
* 1846 Staunton–Horwitz (+14 -7 =3)
* 1858 Morphy–Anderssen (+7 -2 =2)
* 1866 Steinitz–Anderssen (+8 -6 =0)

## Viralliset tapahtumat
* 1886 Steinitz–Zukertort (+10 -5 =5)
* 1889 Steinitz–Chigorin (+10 -6 =1)
* 1890/91 Steinitz–Gunsberg (+6 -4 =9)
* 1892 Steinitz–Chigorin (+10 -8 =5)
* 1894 Lasker–Steinitz (+10 -5 =4)
* 1896/97 Lasker–Steinitz (+10 -2 =5)
* 1907 Lasker–Marshall (+8 -0 =7)
* 1908 Lasker–Tarrasch (+8 -3 =5)
* 1910 Lasker–Schlechter (+1 -1 =8)
* 1910 Lasker–Janowski (+8 -0 =3)
* 1921 Capablanca–Lasker (+4 -0 =10)
* 1927 Alehin–Capablanca (+6 -3 =25)
* 1929 Alehin–Bogoljubov (+11 -5 =9)
* 1934 Alehin–Bogoljubow (+8 -3 =15)
* 1935 Euwe–Alehin (+9 -8 =13)
* 1937 Alehin–Euwe (+10 -4 =11)

## FIDE:n järjestämät ottelut
* 1948 Botvinnik (14/20, viisi pelaajaa, viisinkertainen turnaus)
* 1951 Botvinnik–Bronstein (+5 -5 =14)
* 1954 Botvinnik–Smyslov (+7 -7 =10)
* 1957 Smyslov–Botvinnik (+6 -3 =13)
* 1958 Botvinnik–Smyslov (+7 -5 =11)
* 1960 Tal–Botvinnik (+6 -2 =13)
* 1961 Botvinnik–Tal (+10 -5 =6)
* 1963 Petrosjan–Botvinnik (+5 -2 =15)
* 1966 Petrosjan–Spasski (+4 -3 =17)
* 1969 Spasski–Petrosjan (+6 -4 =13)
* 1972 Fischer–Spasski(+7 -3 =11)
* 1975 Karpov–Fischer (luovutusvoitto)
* 1978 Karpov–Kortšnoi (+6 -5 =21)
* 1981 Karpov–Kortšnoi (+6 -2 =10)
* 1984 Karpov–Kasparov (+5 -3 =40) (ottelu keskeytettiin)
* 1985 Kasparov–Karpov (+5 -3 =16)
* 1986 Kasparov–Karpov (+5 -4 =15)
* 1987 Kasparov–Karpov (+4 -4 =16)
* 1990 Kasparov–Karpov (+4 -3 =17)

## Jaetun tittelin aika
* 1992 (itsenäinen) Fischer–Spasski (+10 -5 =15) (vuoden 1972 uusintaottelu)
* 1993 (FIDE) Karpov–Timman (+5 -2 =14)
* 1993 (PCA) Kasparov–Short (+6 -1 =13)
* 1995 (PCA) Kasparov–Anand (+4 -1 =13)
* 1996 (FIDE) Karpov–Kamski (+6 -3 =9)
* 1998 (FIDE) Karpov–Anand (+2 -2 =2 Karpov voitti katkaisupelit +2 -0 =0)
* 1999 (FIDE) Halifman–Akopjan (+2 -1 =3)
* 2000 (Braingames) Kramnik–Kasparov (+2 -0 =13)
* 2000 (FIDE) Anand–Širov (+3 -0 =1)
* 2002 (FIDE) Ponomarov–Ivantšuk (+2 -0 =5)
* 2004 (FIDE) Kasymdžanov–Adams (+3 -2 =3)
* 2004 (klassinen) Kramnik–Lékó (+2 -2 =10)
* 2005 (FIDE) Topalov (10/14, kahdeksan pelaajaa, kaksinkertainen turnaus)

## Yhdistymisen jälkeinen aika
* 2006 (FIDE) Kramnik–Topalov (+3 -3 =6; Kramnik voitti tiebreak-pelit, +2 -1 =1)
* 2007 (FIDE) Anand (9/14, kahdeksan pelaajaa, kaksinkertainen turnaus)
* 2008 (FIDE) Anand–Kramnik (+3 -1 =7)
* 2010 (FIDE) Anand–Topalov (+3 -2 =7)
* 2012 (FIDE) Anand–Gelfand (+1 -1 =10, tiebreak Anandille +1 -0 =3)
* 2013 (FIDE) Carlsen–Anand (+3 -0 =7)

## Lähteet
Exodus (elokuva)

**Exodus** on vuonna 1960 ensi-iltansa saanut elokuva, joka perustuu Leon Urisin samannimiseen romaaniin. Elokuvan ohjasi Otto Preminger, ja sen pääosissa olivat Paul Newman ja Eva Marie Saint. Yli kolmituntinen Exodus on kuuluisa etenkin musiikistaan, josta se palkittiin Oscarilla.

## Juoni lyhyesti

Elokuvan tapahtumat liittyvät toisen maailmansodan jälkeiseen aikaan, 1940-luvun loppuun. Kitty Fremont (Eva Marie Saint) on yhdysvaltalainen sairaanhoitaja, joka päätyy Kyprokselle töihin eristysleirille, jossa on kiinniotettuna Palestiinaan pyrkiviä juutalaisia pakolaisia. Kitty tutustuu siellä Karen-nimiseen tanskanjuutalaiseen tyttöön, jonka hän päättää adoptoida. 

Palestiinassa syntynyt juutalainen Hagana-järjestön upseeri Ari Ben Canaan (Paul Newman), saapuu Palestiinasta Kyprokselle pyrkimyksenään vapauttaa leirin juutalaiset ja tuoda heidät Palestiinaan. Esiintymällä brittiupseerina – käyttäen sotavuosina laillisesti ansaittua brittiläistä sotilasarvoa ja kunniamerkkejä – Canaan onnistuu huijaamaan brittisotilaita ja saa leirin juutalaiset laivaansa, mukaan lukien Karen-tytön. 

Brittiviranomaiset onnistuvat kuitenkin pysäyttämään laivan etenemisen, ja laivan juutalaiset päättävät ruveta nälkälakkoon Famagustan satamassa. Britit uhkaavat vallata aluksen ja estää nälkälakon pakkotoimin, mihin pakolaiset vastaavat, että laiva räjäytetään sillä hetkellä, jona ensimmäinen aseistettu sotilas koskee reelinkiin. Tästä tuleekin ratkaisematon tilanne.

Dramaattisessa kohtauksessa brittien lähettämä muona heitetään laivalta mereen samalla, kun laivan mastoon nousee sinivalkoinen sionistilippu ja taustalla soi Hatikva-sävelmä. Samalla aluksen nimi maalataan peittoon ja tilalle kirjoitetaan suurin valkoisin kirjaimin uusi nimi EXODUS. 

Kitty rupeaa laivan johtajan Ari Ben Canaanin ja brittiviranomaisten välikädeksi, joka vie viestejä osapuolilta toisille. Laivan juutalaislääkärin kuollessa Kitty päättää jäädä laivaan hoitamaan ihmisiä. Lopulta tilanne on pakko ratkaista tavalla tai toisella. Kun Canaan olisi jo luovuttanut lasten tähden, näiden vanhemmat päättävätkin samasta syystä toisin: heidän lapsensa joko kuolisivat laivassa nälkään – tai pääsisivät Palestiinaan. 

Tämä kauhistuttava mahdollisuus silmiensä edessä brittiviranomaiset sallivat laivan lähteä Palestiinaan. Ben Canaan ja muutkin Haganan miehet katoavat jäljettömiin ennen satamaviranomaisten tuloa. 

Palestiinassa juutalaiset aloittavat taistelun itsenäisen Israelin valtion puolesta brittiviranomaisia ja arabinaapureitaan vastaan.

## Arvioita
*[[Video-opas|Video-oppaassa]]* vuodelta 1994 Ilkka Jauhiainen moittii *Exoduksen* pitkää kestoa ja dramaturgista jännitteettömyyttä ja antaa elokuvalle kolme tähteä viidestä, joka vastaa sanallista arviota ”hyvä”.

## Lähteet

## Aiheesta muualla
* 
* Exodus (1960) *Turner Classic Movies*.
Dot and the Kangaroo

**Dot and the Kangaroo** on australialainen vuonna 1899 julkaistu lastenkirja. Sen on kirjoittanut Ethel C. Pedley. Kirjasta on tehty myös animaatioelokuva Tyttö ja kenguru, joka julkaistiin englanniksi 1977.

Kirjan tarina kertoo tytöstä nimeltä Dot, joka eksyy Australian takamaille. Dot tapaa kengurun, joka antaa Dotille syötäväksi marjoja, joiden avulla tämä pystyy puhumaan eläimien kanssa. 

## Kuvia

Kuva: Kangaroo ill-01.jpg | Kenguru löytää Dotin
Kuva: Kangaroo frontis.jpg | Dot, kenguru ja vesinokkaeläin
Kuva: Kangaroo ill-12.jpg | Eläinten tuomioistuin


## Lähteet
One Man’s Family

***One Man’s Family*** on yhdysvaltalainen radiodraamasarja, jota lähetettiin 1932–1959. Ensimmäisen lähetysvuotensa aikana sarja oli kuultavissa ainoastaan San Franciscon, Los Angelesin ja Portlandin alueilla, minkä jälkeen se siirtyi valtakunnalliseen NBC Red Networkiin. Vuoteen 1950 sarjaa lähetettiin viikoittaisina 30 minuutin jaksoina. Vuonna 1950 sarja siirtyi CBS:lle ja samalla sarjaa alettiin lähettää päivittäisinä 15 minuutin jaksoina. Kaikkiaan jaksoja tehtiin 3&nbsp;256.

NBC on tehnyt sarjasta myös kaksi televisioversiota. Näistä ensimmäistä lähetettiin 1949–1952 ja toista 1954–1955.

Sarja on päässyt Radio Hall of Fameen. Se on myös saanut Peabody-palkinnon.

## Lähteet

## Aiheesta muualla
*One Man’s Familyn jaksoja kuunneltavissa/ladattavissa Internet Archivessa
*
Methodios I

Pyhä **Methodios I** (, noin 788 – 14. kesäkuuta 846) oli Konstantinopolin patriarkka vuosina 842–846. Pyhimyskalenterissa hänen muistopäivänsä on 14. kesäkuuta.

Methodios oli rikkaan perheen poika, joka muutti Konstantinopoliin tavoitteenaan päästä hoviin. Eräs munkki houkutteli hänet kuitenkin kirkolliselle uralle. Tuohon aikaan kirkkoa repivät ikoneihin liittyvät riidat. Patriarkka Nikeforos I syrjäytettiin niiden takia vuonna 815. Methodios lähti Roomaan raportoimaan asiasta, ja mahdollisesti hänet lähetti syrjäytetty patriarkka. Hänen palattuaan Roomasta vuonna 821 ikonoklasmia harjoittanut keisari Mikael II pidätti hänet ja karkotti, mutta hän nousi kuitenkin korkeaan asemaan vieläkin kiihkeämmän kuvainraastajan Theofiloksen hovissa.

## Lähteet

## Aiheesta muualla
*Methodius I of Constantinople Orthodoxwiki
Plamen Dimov

**Plamen Dimov** on Kiteellä asuva bulgarialaissyntyinen  musiikinopettaja. Dimov on toiminut muusikkona sekä Bulgariassa että Suomessa. Hän on ollut alkuperäisen Nightwishin kokoonpanon ensimmäinen ulkopuolinen tukija ja isähahmo, ja soittanut kaikki viulut yhtyeen Oceanborn-levylle.

Dimov on ammatiltaan musiikinopettaja, mutta hän on toiminut myös muusikkona muun muassa Norjassa, Saksassa, Suomessa ja Sveitsissä. Dimov osaa soittaa bassoa, viulua, kitaraa, rumpuja ja pianoa. Hän on tehnyt noin 80 acapella-sovituksia ja monta sovitusta combo-kokoonpanoille. Tyylit, joissa hän viihtyy on jazz/jazz-rock ja funk. 

Dimovin ensimmäinen projekti oli Chameleon vuodelta 1995, jossa esiintyy muun muassa Tuomas Holopainen, tenorisaksofonilla. Toinen projekti oli Play That Funky Humppa Music, vuodelta 1996, sisältää kaikki Nightwishin tulevat jäsenet, Emppu, Jukka ja Sami, kappaleella Carelian Night, ja Tuomas kaikilla muilla kappaleilla. Muut projektit ovat: Heidi Sandström (Night And Day), The Voice-single, Montun Arkielämää, Montun Arkielämää 2, Kiteen 375-vuotis-levy, Montun Henki, Paha Pajari-musikaali, ja 20 projektia, joissa Flame Music on osallistunut tuottajana.

Dimov pyörittää Kiteellä Monttu-studiota, josta on vuosien varrella tullut yksi Kiteen nähtävyyksistä musiikin harrastajille. 

Dimov organisoi Nightwish-viikkoa Kiteellä. Ensimmäinen oli vuonna 2013  ja seuraava heinäkuussa 2014. Tapahtumaan tulee Nightwish-faneja ympäri maailmaa. 

Dimovilla on kaksi tytärtä, yksi poika ja Leena-vaimo.  Plamen Dimov opettaa musiikkia mm. Kiteen Evankelisessa Kansanopistossa.

## Tuotanto

* Brass Band – *[[Chameleon (Brass Band)|Chameleon]]* (1995) (piano, basso) 
* Jimmie Lawson and friends – *[[Play That Funky Humppa Music]]* (1996) (piano, basso) 
* Nightwish – *[[Oceanborn]]* (1998) (viulu) 
* Heidi Sandström – *[[Night and Day (Heidi Sandström)|Night and Day]]* (1998) (basso) 
* *[[Montun arkielämää]]* -kokoelmalevy (2005) (piano, basso) 
* The Voice – *[[Mie ja Sie]]* (2005) (bändin johtaja) 
* Niina – *[[Theme from Swanheart]]* -single (2006) (piano)
* Kitee 375-v.-kokoelmalevy (2007)
* Wana - Gone (2009)
* Montun henki (2011)
* Musiikkia näytelmästä Pajari (2011)
* Ilman partaa – Lee (2010)
* Unity-project (2011)

## Lähteet
Theodor Kullak

**Theodor Kullak** (12. syyskuuta 1818 – 1. maaliskuuta 1882) oli saksalainen säveltäjä ja pianisti. Hän opiskeli muun muassa Wienissä Carl Czernyn johdolla. Hänestä itsestään tuli myöhemmin omassa akatemiassaan maineikas pedagogi, jonka oppilaiden joukossa olivat Nikolai Rubinstein ja Xaver Scharwenka.

Kullakin sävellystuotantoon kuuluu muun muassa pianokonsertto. Hänen poikansa oli muusikko Franz Kullak.
Adrian Pasdar

**Adrian Pasdar** (s. 30. huhtikuuta 1965 Pittsfield, Massachusetts, Yhdysvallat) on yhdysvaltalainen näyttelijä ja elokuvaohjaaja. 

Adrian Pasdar on tehnyt monipuolisen uran niin elokuva- kuin televisionäyttelijänäkin, muun muassa Nathan Petrellin roolissa televisiosarjassa *[[Heroes (televisiosarja)|Heroes]]*, jossa hän on näytteli vuosina 2006–2009. Vuonna 1999 ilmestyi Adrianin ohjaama pienen budjetin elokuva *Cement*.

Pasdarilla on isänsä puolelta iranilaiset ja äitinsä puolelta saksalaiset sukujuuret. Hän on naimisissa laulaja Natalie Mainesin kanssa ja pariskunnalla on kaksi lasta.

## Valikoitu filmografia
* *[[Pimeyden läheisyys]]* (1987)
* *[[Carlito’s Way|Carlito's Way]]* (1993)
* *Profit* (1996–1997)
* *[[Rajatapaus (televisiosarja)|Rajatapaus]]* (2000–2002)
* *[[Heroes (televisiosarja)|Heroes]]* (2006–2009)
* *Valtapeliä* (2012)
* *[[S.H.I.E.L.D. Agentit]]* (2014–2018)
* ''Grand Hotel'' (2019)

## Lähteet

## Aiheesta muualla
* 
* Adrian Pasdar NNDB:ssä
Tyson Ritter

**Tyson Jay Ritter** (s. 24. huhtikuuta 1984) on pop rock -yhtye The All-American Rejectsin laulaja ja basisti. Tyson Ritter asui Stillwaterissa Oklahoman osavaltiossa suurimman osan elämästään. AC/DC:n fanina Tyson rakasti rockmusiikkia.
Tyson tapasi Nick Wheelerin juhlissa, joissa tämän bändi soitti. Tyson väitti Nickille osaavansa soitta bassoa voidakseen liittyä Nickin bändiin. Tyson oppi nopeasti soittamaan bassoa ja Nick ja Tyson perustivat lopulta oman bändin. "Menin suoraan ulos, hankin basson ja opettelin soittamaan sitä. Pysyin sisällä koko joululomani, kunnes pystyin tulemaan ulos ja liittymaan bändiin."
Tysonin vanhemmat ovat eronneet. Hän painoi ensimmäisenä lukiovuotenaan melkein 100 kiloa. Hän laihdutti juoksemalla 8 km päivässä.

Ritter on myös malli. Hän näytteli elokuvadebyyttinsä *[[The House Bunny]]* -komediassa vuonna 2008. Hän on aikaisemmin esiintynyt *[[Smallville]]ssa* vuonna 2006 ja *[[House (televisiosarja)|Housessa]]* vuonna 2007 esittäen itseään. Tällä hetkellä Ritter asuu Destinissä, Floridassa.

Tysonilla, kuten muillakin yhtyeen jäsenillä, on rinnassaan tatuointi, jossa lukee ”AAR” ja myöhemmin lisätty siihen kytketty pistorasia käsivarressa.

## Aiheesta muualla

*
Avenas

**Avenas** [avənas] on kunta Rhônen departementissa Rhône-Alpesin hallintoalueella Ranskassa. Kunnassa oli 125 asukasta vuoden 2014 väestönlaskennassa. Avenasin pinta-ala on yhdeksän neliökilometriä.

## Lähteet

## Aiheesta muualla
Charentay

**Charentay** [ʃa.ʁɑ̃.tɛ] on kylä ja kunta Rhônen departementissa Rhône-Alpesin hallintoalueella Ranskassa. Kunnassa oli 1&nbsp;232 asukasta vuoden 2014 väestönlaskennassa. Charentayn pinta-ala on 14 neliökilometriä.

## Lähteet